Ahmed Ibrahim (Dan siyasar Ghana)

Ahmed Ibrahim dan siyasan Ghana ne kuma dan majalissar wakilai ta bakwai a jamhuriyar Ghana ta hudu mai wakiltar mazabar Banda a yankin Bono a kan tikitin National Democratic Congress. A halin yanzu shi ne mataimakin shugaban marasa rinjaye a majalisar dokokin Ghana.

 Rayuwar farko da ilimi 
An haifi Ibrahim a ranar 6 ga watan Mayun shekara ta 1974, a Banda Ahenkro a yankin Bono na kasar Ghana. Ibrahim ya yi karatu a jami'ar Ghana inda ya sami digiri na farko a fannin kimiyyar siyasa da falsafa a shekara ta 2001.

 Aiki 
Ya kasance babban jami'in gudanarwa na Flamingo Publications (Ghana) Limited.

 Siyasa 
thumb
Ibrahim ya fara harkar siyasa a shekara ta 2009. bayan an ayyana shi a matsayin wanda ya lashe zaben kasar Ghana na shekara ta 2008.na mazabarsa. Daga nan ne aka zabe shi a majalisar dokoki ta 5 a jamhuriya ta 4 ta Ghana a ranar 7 ga watan Janairun shekara ta 2009. Bayan kammala wa'adin mulkinsa na farko, Ibrahim ya yanke shawarar sake tsayawa takara a shekara ta 2013. inda ya doke Joe Danquah ya ci gaba da rike kujerarsa. A shekara ta 2015. ya tsaya takara kuma ya lashe zaben fidda gwani na majalisar dokokin NDC na mazabar Banda a yankin Bono na Ghana. Ya lashe wannan kujera ta majalisar dokoki a lokacin babban zaben Ghana na 2016 inda ya samu kuri'u 6,167 da ke wakiltar kashi 52.03% yayin da abokin hamayyarsa ya samu kuri'u 5,660 wanda ke wakiltar kashi 47.76%.

 Kwamitoci 
Ibrahim mamba ne a kwamitin kasafin kudi na musamman; memba na kwamitin sadarwa; mamba a kwamitin raya karkara da kananan hukumomi; kuma memba na kwamitin kasuwanci.

 Rayuwa ta sirri 
Ibrahim Kirista ne. Yana da aure da yaro daya.

 Manazarta 

Category:Rayayyun mutane
Category:Haihuwan 1974